Eesti murdmaasuusatamise meistrivõistluste teisel päeval peeti teatesõidud, kui mõõtu võtsid kolmeliikmelised võistkonnad.
Meeste arvestuses näitasid parimat minekut trio: Vahur Teppan, Peeter Kümmel ja Karel Tammjärv. Kahe klassikavahetuse ja ühe vabatehnika 10 kilomeetri distantsi läbisid parimad 1 tunni 12 minuti ja 35 sekundiga.
Teise koha teenisid Martti Himma, Andreas Veerapalu ja Aivar Rehemaa (+18,4). Poodiumi madalaimale astmele võitles end kolmik: Timo Simonlatser, Henri Roos ja Martin Remmelg.
Esimesena jäid medalita Risto Vaher, Andrus Veerpalu ja Alev Alvar Johannes, kusjuures kahekordne olümpiavõitja pidi teist päeva järjest sisuliselt poja pärast medalist suu puhtaks pühkima.
Naiste arvestuses teenisid ülekaaluka võidu Triin Ojaste, Laura Alba ja Mariel Merlii Pulles.